system
Răspunde în limba română, în stilul Wikipedia, cat mai corect gramatical.
user
Spune-mi informații despre Ioan al lui Dumnezeu.
assistant
Ioan al lui Dumnezeu (în , n. 8 martie 1495, Portugalia — d. 8 martie 1550, Granada) a fost un călugăr portughez, întemeietorul ordinului călugăresc al mizericordienilor. A fost canonizat în 1690 și este sărbătorit în Biserica Catolică la 8 martie.

Viața
S-a născut în Portugalia în anul 1495. La 8 ani a fugit de acasă (sau a fost răpit) și a ajuns în Spania. A avut o viață plină de aventuri și primejdii ca cioban, militar, salahor în Africa, negustor de obiecte bisericești la Gibraltar și Granada. O predică a fericitului Ioan de Avila l-a impresionat, făcându-l să aspire la ceva mai bun, astfel încât, în 1539, s-a dedicat total îngrijirii săracilor și bolnavilor. A întemeiat un spital la Granada, în Spania, și a adunat în jurul său oameni animați de același ideal, care au constituit apoi ordinul cunoscut sub numele de Fatebenefratelli. A strălucit prin caritate, mai ales față de străini și suferinzi, având metode revoluționare de îngrijire a bolnavilor, mai ales a celor bolnavi mintal. 

A murit în Granada, în anul 1550.

Bibliografie
 "Liturgia orelor", Arhiepiscopia romano-catolică București 1994, p. 1311.

Note

Legături externe
Viețile sfinților (profamilia.ro) 
Enciclopedia catolică (newadvent.org)
Sfinți și fericiți (santiebeati.it)
Viețile sfinților (enrosadira.it)
Enciclopedia catolică, versiunea spaniolă (enciclopediacatolica.com)
Viețile sfinților (corazones.org)

Nașteri în 1495
Decese în 1550
Decese pe 8 martie
Sfinți în Biserica Catolică
Stigmatizați